|  |  |  |  |  |  |
| --- | --- | --- | --- | --- | --- |
| KORRALDUS | | | |  | |
| Kadrina | | 30. jaanuar 2024 nr 22 | | |
|  | |  | | | |

Detailplaneeringu algatamine

Kadrina alevikus Uue tänava piirkonnas

Kadrina valla üheks strateegiliseks eesmärgiks on valla elanikkonna suurendamine. Valla arengukava kohaselt on vaja toetada elamumajanduse potentsiaali arendamist Kadrina alevikus. Lähtudes eeltoodust Kadrina vallavalitsus algatab detailplaneeringu koostamise Kadrina alevikus Uus tn 30 (tunnus 27202:001:0375), Uus tn 42 (tunnus 27202:001:0376), Pikk tn 44 (tunnus 27202:001:0377), Pikk tn 52 (tunnus 27202:001:0378), Puusepa tn 10 (tunnus 27305:003:0216), Puusepa tn 12 (tunnus 27305:003:0218) ja Puusepa tn 14 (tunnus 27305:003:0219)maaüksustel.

Planeeritav ala kokku on 79 953 m2. **Uus tn 30** maaüksuse (tunnus 27202:001:0375) sihtotstarve on sihtotstarbeta maa ja pindala 7533 m2. Maaüksuse omanik on Eesti Vabariik. **Uus tn 42** maaüksuse (tunnus 27202:001:0376) sihtotstarve on maatulundusmaa ja pindala 23 536 m2. Maaüksuse omanik on Eesti Vabariik. **Pikk tn 44** maaüksuse (tunnus 27202:001:0377) sihtotstarve on sihtotstarbeta maa ja pindala 31 982 m2.Maaüksuse omanik on Eesti Vabariik. **Pikk tn 52** maaüksuse (tunnus 27202:001:0378) sihtotstarve on sihtotstarbeta maa ja pindala 13 797 m2 .Maaüksuse omanik on Eesti Vabariik. **Puusepa tn 10** maaüksuse (tunnus 27305:003:0216) sihtotstarve on elamumaa ja pindala 1228 m2. Tegemist on eraomandiga. **Puusepa tn 12** maaüksuse (tunnus 27305:003:0218) sihtotstarve on üldkasutatav maa ja pindala 663 m2. Tegemist on eraomandiga. **Puusepa tn 14** maaüksuse (tunnus 27305:003:0219) sihtotstarve on elamumaa ja pindala 1214 m2. Tegemist on eraomandiga.

Detailplaneeringu koostamise eesmärgiks on planeeringuala jagamine elamumaa, üldkasutatava maa ja transpordimaa sihtotstarbega kinnistuteks ning määrata ehitus- ja hoonestustingimused, juurdepääsud, tehnovõrgud ja haljastus. Puusepa tn 10,12 ja 14 omanik soovib muuta kehtivat Puusepa kinnitu detailplaneeringut (kehtestatud Kadrina vallavalitsuse 28. veebruari 2007 määrusega nr 6). Olemasolevat detailplaneeringut on võimalik muuta ainult uue detailplaneeringuga.

Kadrina valla üldplaneeringu kohaselt asub piirkond tiheasustuses ning maaüksustele kehtestatud maakasutuse juhtotstarve on elamumaa. Planeeringuga kavandatu ei muuda kehtivat Kadrina valla üldplaneeringut ja ei ole vastuolus menetletava uue valla üldplaneeringuga.

Kavandatav tegevus ei kuulu keskkonnamõju hindamise ja keskkonnajuhtimissüsteemi seaduse (edaspidi KeHJS) § 6 lõikes 1 nimetatud tegevuste nimistusse, mille korral on keskkonnamõju strateegilise hindamise (edaspidi KSH) läbiviimine kohustuslik. Kui kavandatav tegevus ei kuulu KeHJS § 6 lõikes 1 nimetatute hulka, peab otsustaja selgitama, kas kavandatav tegevus kuulub KeHJS § 6 lõikes 2 nimetatud valdkondade hulka. Kavandatav tegevus ei kuulu ka KeHJS § 6 lõikes 2 nimetatud valdkondade hulka.

Detailplaneeringu ellu rakendamisega ei kaasne negatiivset keskkonnamõju, mis võiks ületada tegevuskoha keskkonnataluvust, põhjustada keskkonnas pöördumatuid muutusi või seada ohtu inimese tervist ja heaolu, lähtudes KeHJS § 6 lõigetes 2-4 sätestatust.

Eeltoodule tuginedes ei viida läbi eraldi KSH eelhindamist. Detailplaneeringu koostamisel tuleb hinnata planeeringu elluviimisega kaasnevaid asjakohaseid majanduslikke, kultuurilisi, sotsiaalseid ja looduskeskkonnale avalduvaid mõjusid. Täpsemad keskkonnatingimused kavandatu elluviimiseks määratakse detailplaneeringu koostamise käigus. KSH eelhindamine algatatakse, kui menetluse käigus ilmnevad asjaolud, mis seda nõuavad.

Detailplaneeringu raames on vajalik teostada planeeritava maa-ala geodeetiline mõõdistus, välja selgitada radooniohje meetmete rakendamise vajadus teostades pinnaseõhust radoonitaseme mõõtmised. Täiendavate uuringute vajadus selgub detailplaneeringu koostamise käigus.

Võttes aluseks kohaliku omavalitsuse korralduse seaduse § 30 lõike 1 punkti 4, planeerimisseaduse § 4 lõike 2, § 124 lõiked 1, 2 ja 10, § 125 lõike 2, § 128 lõiked 1 ja 4, keskkonnamõju hindamise ja keskkonnajuhtimissüsteemi seaduse § 35 lõike 5, Kadrina Vallavolikogu 31.01.2018 määruse nr 8 „Planeerimisseaduse ja ehitusseadustiku rakendamine Kadrina vallas § 3 lõike 2 Kadrina vallavalitsus annab

k o r r a l d u s e:

1.Algatada Kadrina vallas Kadrina alevikus Uus tn 30 (tunnus 27202:001:0375), Uus tn 42 (tunnus 27202:001:0376), Pikk tn 44 (tunnus 27202:001:0377) ja Pikk tn 52 (tunnus 27202:001:0378), Puusepa tn 10 (tunnus 27305:003:0216), Puusepa tn 12 (tunnus 27305:003:0218) ja Puusepa tn 14 (tunnus 27305:003:0219) maaüksustel detailplaneering.

2. Kinnitada Kadrina aleviku Uue tänava piirkonna detailplaneeringu koostamise lähteseisu- kohad vastavalt korralduse lisale.

3. Planeeritava ala suurus on ligikaudu 8 ha.

4. Detailplaneeringu koostamisel tuleb hinnata selle elluviimisega kaasnevaid asjakohaseid majanduslikke, kultuurilisi, sotsiaalseid ja looduskeskkonnale avalduvaid mõjusid.

5. Kadrina vallavalitsuse poolt detailplaneeringu vastuvõtmiseks tuleb nõuetele vastav ja kooskõlastatud detailplaneering esitada vallavalitsusele hiljemalt ühe aasta jooksul planeeringu algatamisest. Planeerimisseaduse § 139 lõike 2 alusel tuleb detailplaneeringu kehtestamise või kehtestamata jätmise otsus teha hiljemalt kolme aasta möödumisel detailplaneeringu algatamisest arvates.

6. Jätta algatamata Kadrina aleviku Uue tänava piirkonna detailplaneeringu keskkonnamõju strateegiline hindamine, kuna detailplaneeringu elluviimisega kaasnevad tegevused ei oma olulist keskkonnamõju.

7. Korraldus jõustub teatavakstegemisest.

Isik, kes leiab, et korraldusega või haldusmenetluse käigus on rikutud tema õigusi või piiratud tema vabadusi, võib esitada Kadrina vallavalitsusele asukohaga Rakvere tee 14, Kadrina alevik 30 päeva jooksul, kui seadus ei sätesta teisiti, arvates päevast, millal isik vaidlustatavast korraldusest või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega Tartu Halduskohtusse Jõhvi kohtumajja Kooli 2, Jõhvi.

|  |  |
| --- | --- |
|  | |
| (allkirjastatud digitaalselt) |  |
| Kairit Pihlak | (allkirjastatud digitaalselt) |
| vallavanem | Marika Mardõkainen |
|  | vallasekretär |